Niederschlesischer Oberlausitzkreis

Niederschlesischer Oberlausitzkreis (oversorbisk: Delnjošlesko-hornjołužiski wokrjes) var en Landkreis i den østligste delen av Fristaten Sachsen, langs grensen mot Polen. Kretsen ble opprettet den 1. august 1994 gjennom en sammenslåing av kretsene Landkreis Görlitz, Landkreis Niesky og Landkreis Weißwasser. Før kretsreformen i Sachsen i 2008 var Niederschlesischer Oberlausitzkreis i areal den største kretsen i Sachsen, såvel som den østligste kretsen i Tyskland.

Geografi
Kretsen grenset i nord mot Landkreis Spree-Neiße i Brandenburg, i øst mot de polske distriktene Powiat Zgorzelecki og Powiat Żarski, i sørøst mot byen Görlitz, i sør mot Landkreis Löbau-Zittau og i vest mot Landkreis Kamenz og Landkreis Bautzen.

Kretsen befant seg ved foten av Oberlausitzer Bergland og Zittauer Gebirge. Dens geografiske område er i nord hovedsakelig preget av hedeområder og tjern som tilhører Oberlausitzer Heide- und Teichlandschaft; området i sør er preget av mer enn 400 meter høye åser, deriblant Königshainer Berge. Kretsens høyeste punkt var den 455 meter høye bergmassivet Rotstein. I øst var kretsen avgrenset av Neißetal.

Den største byen var Weißwasser, mens hovedsetet var Görlitz fra 1. august 1994, og deretter Niesky fra 1. januar 1996.

 Historie 
Forbindelsen mellom Schlesien og de nordlige delene av Oberlausitz går tilbake til 1815. Gjennom en beslutning på Wienerkongressen tilfalt denne delen av Oberlausitz kongeriket Preußen og ble der innlemmet i dets bestående administrative struktur. Fra 1815 til 1921 og fra 1938 til 1941 var området en del av Provinsen Schlesien, og fra 1941 til 1945 en del av Provinsen Nedre Schlesien.

Etter Tysklands gjenforening ble navnene før andre verdenskrig på nytt tatt i bruk.  Niederschlesischen Oberlausitzkreis tilsvarte sånn omtrentlig området vest for elven Neiße i den tidligere kretsen Landkreis Rothenburg (Oberlausitz).

I forbindelse med Kretsreformen i Sachsen i 1994 og 1996 ble Niederschlesische Oberlausitzkreis opprettet den 1. august 1994 gjennom en sammenslåing av de tre tidligere kretsene Landkreis Weißwasser, Landkreis Niesky og Landkreis Görlitz-Land.

Fra Landkreis Görlitz-Land ble alle kommunene innlemmet, med unntak av Altbernsdorf auf dem Eigen, Dittersbach, Kiesdorf auf dem Eigen, Leuba, Ostritz og Schönau-Berzdorf. Fra Landkreis Löbau ble kommunen Zoblitz innlemmet, og med virkning fra 1. januar 1996 ble kommunene Mönau og Uhyst innlemmet fra Landkreis Hoyerswerda.

Den 1. januar 1998 ble stedet Bärwalde i kommunen Lohsa i Landkreis Kamenz innlemmet i kommunen Boxberg. Samme dato forandret også kretsens struktur seg for siste gang ved at kommunene Ludwigsdorf, Kunnerwitz og deler av kommunen Schöpstal ble innlemmet i kommunen Görlitz.

Kretsens hovedsete var opprinnelig den tilgrensende og kretsfrie byen Görlitz. Gjennom den tredje lovendringen av 23. mai 1996 vedrørende kretsreformen, ble hovedsetet flyttet til Niesky.

Niederschlesischer Oberlausitzkreis hadde i løpet av sin eksistens to rådmenn (Landrat): Fra 1994 til 2001 Erich Schulze fra Daubitz, og fra 2001 til 2008 Bernd Lange fra Rothenburg.

I forbindelse med kretsreformen i Sachsen i 2008 ble Niederschlesischer Oberlausitzkreis slått sammen med Landkreis Löbau-Zittau og den kretsfrie byen Görlitz til den nye kretsen Landkreis Görlitz den 1. august 2008.

 Befolkningsutvikling 
Med 70 innbyggere per km² i 2007 var kretsen en av de tynnest befolkede i Sachsen. Folketallet falt fra omkring 114.500 i 1990 til 111.700 i 1995 og 106.100 i 2000. I 2005 var det omkring 96.800 innbyggere i kretsen.Bevölkerung des Freistaates Sachsen am 31. Dezember 1990, 1995, 2000 und 2004 bis 2006 nach Kreisfreien Städten und Landkreisen (Gebietsstand 1. januar 2007), Statistisches Jahrbuch 2007

 Politikk 
 Kretsdagen 
Den siste kretsdagen i kretsen bestod av 54 medlemmer:

 Parti  Seter CDU/FDP  26 Die Linke  12 FW  7 SPD/Bündnis 90/Die Grünen  6 Kinder und Jugendliche im Kreistag (KJiK)  3

 Byer og kommuner 
Ved grunnleggelsen hadde landkretsen 47 kommuner. Som følge av kommunesammenslåinger innenfor kretsen og i byen Görlitz ble tallet redusert til 28 kommuner den 1. oktober 2007. Av disse inngikk 25 kommuner i 9 interkommunale forvaltningsfellesskap og forvaltningsforbund, mens de tre resterende kommunene Krauschwitz, Markersdorf og byen Niesky fortsatte som enhetskommuner.

Innbyggertall den 31. desember 2007:
Byer
 20px Bad Muskau (3.952)
 20px Niesky (10.552)
 20px Reichenbach (4.204)
 20px Rothenburg (5.561)
 20px Weißwasser (20.360)

Forvaltningsfellesskap og Forvaltningsforbund
 Forvaltningsfellesskapet Bad Muskau med Bad Muskau og Gablenz
 Forvaltningsfellesskapet Boxberg med Boxberg og Klitten (1992–2009)
 Forvaltningsforbundet Diehsa med Hohendubrau, Mücka, Quitzdorf am See og Waldhufen
 Forvaltningsforbundet Heidedörfer med Klitten, Kreba-Neudorf, Reichwalde og Mücken (1994–1999)
 Forvaltningsfellesskapet Reichenbach med Königshain, Reichenbach, Sohland am Rotstein og Vierkirchen
 Forvaltningsfellesskapet Rietschen med Kreba-Neudorf og Rietschen
 Forvaltningsfellesskapet Rothenburg med Hähnichen og Rothenburg
 Forvaltningsfellesskapet Schleife med Groß Düben, Schleife og Trebendorf
 Forvaltningsforbundet Weißer Schöps/Neiße med Horka, Kodersdorf, Neißeaue og Schöpstal
 Forvaltningsfellesskapet Weißwasser med Weißkeißel og WeißwasserKommuner
 20px Boxberg (3.982)
 20px|Våpenskjold mangler Gablenz (1.831)
 20px|Våpenskjold mangler Groß Düben (1.285)
 20px|Våpenskjold mangler Hähnichen (1.437)
 20px|Våpenskjold mangler Hohendubrau (2.200)
 20px Horka (1.968)
 20px|Våpenskjold mangler Klitten (1.430)
 20px|Våpenskjold mangler Kodersdorf (2.585)
 20px Königshain (1.292)
 20px Krauschwitz (3.861)
 20px|Våpenskjold mangler Kreba-Neudorf (1.023)
 20px Markersdorf (4.254)
 20px Mücka (1.220)
 20px Neißeaue (1.924)
 20px|Våpenskjold mangler Quitzdorf am See (1.428)
 20px Rietschen (2.911)
 20px|Våpenskjold mangler Schleife (2.796)
 20px|Våpenskjold mangler Schöpstal (2.667)
 20px Sohland am Rotstein (1.404)
 20px|Våpenskjold mangler Trebendorf (1.056)
 20px Vierkirchen (1.911)
 20px|Våpenskjold mangler Waldhufen (2.753)
 20px|Våpenskjold mangler Weißkeißel (1.423)

Referanser